ยาเลิกเหล้า disulfiram ขจัดออกจากร่างกายใช้เวลากี่วัน ยานี้มีครึ่งชีวิตเท่าไหร่ หลังจากหยุดรับประทานยา กี่วันร่างกายจะขจัดยานี้ออกหมด จึงจะสามารถดื่มแอลกอฮอล์ได้ไม่เป็นอันตราย โดยจำนวนวันที่งดดื่มคิดเป็นต่อเม็ด หรือรวมทุกเม็ดที่รับประทานตลอดการรักษาครั้งสุดท้ายครับ
สวัสดีค่ะ ยา disulfiram คือยาที่ใช้รักษาภาวะติดสุราเรื้อรัง โดยยาจะออกฤทธิ์ยับยั้งร่างกายไม่ให้ทำลายแอลกอฮอล์ในกระแสเลือด ทำให้พิษแอลกอฮอล์อยู่ในร่างกายนานขึ้น หากดื่มเครื่องดื่มแอลกอฮอล์เข้าไปเมื่อใช้ยานี้ ผู้ป่วยจะมีเหงื่อออกเต็มใบหน้า ปวดศีรษะ คลื่นไส้ อาเจียน เจ็บหน้าอก อ่อนเพลีย ตามัว สับสนมึนงง หายใจลำบาก และวิตกกังวล ซึ่งเป็นผลจากพิษแอลกอฮอล์ในร่างกายดังนั้นขณะการใช้ยาชนิดนี้ ควรงดเครื่องดื่มแอลกอฮอล์และผลิตภัณฑ์ที่มีส่วนผสมของแอลกอฮอล์อื่นๆด้วย เช่น ยาแก้ไอ น้ำยาบ้วนปาก ครีมทาหลังโกนหนวด หรือน้ำส้มสายชู โดยควรงดบริโภคและใช้ผลิตภัณฑ์ดังกล่าวระหว่างใช้ยาและหลังหยุดใช้ยาเลิกเหล้าเป็นเวลา 2 สัปดาห์ขึ้นไป นับจากการกินเม็ดสุดท้ายค่ะแนะนำการใช้ยาภายใต้การดูแลของแพทย์และติดตามอาการต่อเนื่อง นอกจากยาตัวนี้แล้ว ยังมีวิธีการอื่นๆหรือยาระงับประสาทบางประเภทที่จะช่วยบรรเทาอาการขาดเหล้าได้